Az AMD a közelgő Financial Analyst Day során mesél majd többet az RDNA 2-ről, vagyis a cég következő generációs GPU architektúrájáról.

Maga a Financial Analyst Day megnevezés egy kicsit kevesebbet takar, mint ahogy az elsőre hangzik. Az eseményen valószínűleg nem kerül sor a teljes specifikáció leleplezésére, de az AMD megerősítette, hogy az utolsó negyedéves pénzügyi jelentése során további információval szolgál majd a hamarosan érkező architektúrájáról.

Az RDNA teljesen az alapoktól lett felépítve a játékosok számára. 7 nm-es gyártási folyamattal készülnek, és jelenleg az RX 5700, RX 5600 és RX 5500 szériák érhetők el. Az RDNA 2 pedig ennek az architektúrának a fejlesztett változata lesz, amely a következő generációs konzolokban is helyet kap. Az AMD szemszögéből az RDNA nem más, mint egy frissített Navi, amely mellesleg ray tracing támogatást is kapni fog.

Az említett Financial Analyst Day 2020. március 5-én esedékes 22:00 és 03:00 között, amely elérhető lesz az AMD weboldalán.